ประกาศสำนักงานประมงจังหวัดระยองเรื่องขยายกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑[๑] ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ลงวันที่ ๓ พฤษภาคม ๒๕๕๙โดยกำหนดให้ประมงจังหวัดประกาศกำหนดห้วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต ประกาศกรมประมง เรื่องแบบคำขอรับใบอนุญาต ใบรับคำขอใบอนุญาตคำขอโอนใบอนุญาต และคำขอรับใบแทนใบอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๖๐ ลงวันที่ ๑๕ สิงหาคม ๒๕๖๐ และประกาศคณะกรรมการประมงประจำจังหวัดระยองเรื่อง กำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุม ประเภทกำหนดเขตเพาะเลี้ยงสัตว์น้ำควบคุม ประเภทการเพาะเลี้ยงสัตว์น้ำในกระชัง พ.ศ. ๒๕๖๐ลงวันที่ ๒๔ มกราคม พ.ศ. ๒๕๖๐ โดยที่สำนักงานประมงจังหวัดระยองออกประกาศกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑ ลงวันที่ ๒๖ เมษายน ๒๕๖๑ และปิดรับคำขอวันที่ ๒๔ มิถุนายน พ.ศ. ๒๕๖๑นั้นเนื่องจากการยื่นคำขอรับใบอนุญาตเพาะเลี้ยงสัตว์น้ำในกระชังต้องมีเอกสารหรือหลักฐานการได้รับอนุญาตของหน่วยงานอื่นที่เกี่ยวข้อง ซึ่งอยู่ระหว่างการดำเนินการขออนุญาตของผู้เพาะเลี้ยงสัตว์น้ำในกระชังกับหน่วยงานอื่นที่เกี่ยวข้องจึงจำเป็นต้องรอการพิจารณาจากหน่วยงานอื่นสำนักงานประมงจังหวัดระยองพิจารณาแล้วเห็นควรขยายกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑อาศัยอำนาจตามกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ประมงจังหวัดระยอง ออกประกาศไว้ ดังต่อไปนี้ข้อ ๑ เมื่อพ้นวันที่ ๒๔ มิถุนายน พ.ศ. ๒๕๖๑ให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตตั้งแต่วันที่ ๒๕ มิถุนายน พ.ศ. ๒๕๖๑ ถึงวันที่ ๑๙ กุมภาพันธ์ พ.ศ. ๒๕๖๒เป็นระยะเวลา ๒๔๐ วันข้อ ๒ สถานที่ยื่นคำขอรับใบอนุญาตการเพาะเลี้ยงสัตว์น้ำในจังหวัดระยองให้ยื่น ณ ที่ว่าการอำเภอวังจันทร์ ที่ว่าการอำเภอเขาชะเมาหรือสำนักงานประมงอำเภอในท้องที่ข้อ ๓ เอกสารหลักฐานที่ต้องใช้ประกอบในการยื่นคำขอ(๑)สำเนาบัตรประจำตัวประชาชนของผู้ยื่นคำขอ(๒) สำเนาหนังสือรับรองการจดทะเบียนเป็นนิติบุคคลหนังสือบริคณห์สนธิ และหลักฐานแสดงวัตถุประสงค์ในการประกอบกิจการประมงซึ่งออกให้ไม่เกิน ๖ เดือน (กรณีเป็นนิติบุคคล)(๓) เอกสารหรือหลักฐานการได้รับอนุญาตจากกรมประมงล่าสุด(ถ้ามี)(๔) เอกสารหรือหลักฐานการได้รับอนุญาตของหน่วยงานอื่นที่เกี่ยวข้อง(เฉพาะกรณีการเพาะเลี้ยงสัตว์น้ำในกระชัง)(๕) หนังสือยินยอมของผู้ปกครอง(กรณีเป็นผู้เยาว์)(๖) สำเนาหนังสือเดินทางหรือใบสำคัญประจำตัวคนต่างด้าว(เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๗) หลักฐานการได้รับอนุญาตให้เข้ามาในราชอาณาจักรเป็นการชั่วคราว (เฉพาะกรณีคนต่างด้าวที่ได้รับการยกเว้นตามมาตรา๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๘) ใบอนุญาตประกอบธุรกิจตามมาตรา ๑๗ แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒ (เฉพาะกรณีคนต่างด้าวที่ได้รับการยกเว้นตามมาตรา ๑๐ วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๙) หนังสือมอบอำนาจพร้อมสำเนาบัตรประจำตัวประชาชนผู้มอบอำนาจและผู้รับมอบอำนาจปิดอากรแสตมป์ ๑๐ บาท (กรณีมอบอำนาจ)(๑๐)แผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการเพาะเลี้ยงสัตว์น้ำข้อ ๔ ประกาศนี้ให้ใช้บังคับตั้งแต่วันที่ ๒๕ มิถุนายนพ.ศ. ๒๕๖๑ เป็นต้นไปประกาศณ วันที่ ๑๘ มิถุนายน พ.ศ. ๒๕๖๑สงกรานต์แสงจันทร์ประมงจังหวัดระยองปุณิกา/จัดทำ๒๖ พฤศจิกายน๒๕๖๑นุสรา/ตรวจ๓๐พฤศจิกายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๕๐ ง/หน้า ๕/๒๘ มิถุนายน ๒๕๖๑